Diari Oficial de la Generalitat Valenciana


Sumari del DOGV 3221, del 14-04-1998 (1998/2275)

Rotlle d'apel·lació número 555/1996.
------------------------------------

### Dades del document

Número de DOGV
:   3221

Data del DOGV
:   14-04-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/2275


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 555/1996. [1998/Q2275]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que es va acordar en la resolució del dia d'avui, dictada en el rotlle d'apel·lació número 555/1996, que prové del judici de menor quantia número 30/91, del Jutjat de Primera Instància número 2 de Massamagrell, s'ha acordat notificar als apel·lats incompareguts en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne magistrada ponent María del Carmen Escrig Orenga, ha vist aquest rotlle d'apel·lació número 555/1996, que prové de les actuacions de judici de menor quantia número 30/91, promogudes davant del Jutjat de Primera Instància número 2 de Massamagrell, entre les parts; d'una, com a demandant apel·lant, la comunitat de propietaris Complejo Jamaica, representada per la procuradora Carmen Calvo Cegarra, i d'una altra, com a demandats apel·lats, Promyteco, SA, Residencial Jamaica, SA, i el senyor Vicente Bernardo Orts Guillem, incompareguts en aquesta alçada.
  
Decisió
  
Estimem en part el recurs d'apel·lació formulat per la representació de la comunitat de propietaris del Complejo Jamaica contra la sentència de data 2 d'abril de 1996, dictada en les actuacions número 30/91 del Jujat de Primera Instància número 2 de Massamagrell, que revoquem i en el seu lloc, estimem en part la demanda:
  
1. Condemnem solidàriament les mercantils Promyteco, SA, Residencial Jamaica, SA, i el senyor Vicente Bernardo Orts Guillem:
  
a) A pagar a l'actora la suma de 601.029 pessetes per danys i perjudicis patits per defectes de construcció, més els interessos legals des de la interposició de la demanda.
  
b) A realitzar les obres de construcció i instal·lació necessàries per a dotar els habitatges unifamiliars i la consergeria de l'edifici de sis altures de telefonia interior connectada a la consergeria de la urbanització actora, de servei de megafonia, de música ambiental a la zona comuna, d'habitacle per a la consergeria o vigilància de la urbanització, idoni i equipat per a acollir la centraleta d'aquests serveis, el conserge o vigilant i els estris i altres eines que utilitza per a les seus funcions. I, així mateix, la condemna a dotar l'actora dels locals necessaris i amb l'equipament adequat per acollir els serveis col·lectius de pista d'esquaix coberta, gimnàs cobert, sauna, vestidors, dutxes i club social, amb la realització d'obres d'execució necessàries i amb l'equipament idoni, quant a qualitat i quantitat, per raó de la destinació i capacitat necessària per a una urbanització de 183 habitatges.
  
c) Si els demandats no fan lliurament d'aquests locals a l'actora en la pròpia urbanització, se'ls condemna a adquirir-los al lloc més proper possible a aquesta, amb la indemnització a l'actora pels danys i perjudicis que suposa no tenir-los a la mateixa urbanització, que es determinaran en l'execució de la sentència.
  
2. Es desestimen les altres peticions de la demanda.
  
3. No es fa imposició expressa de les costes causades en ambdues instàncies.»
  
I perquè el que s'ha acordat es complisca i valga de notificació als apel·lats incompareguts en aquesta alçada, Promyteco, SA, Residencial Jamaica, SA, i el senyor Vicente Bernardo Orts Guillem, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.